laion/Wikipedia-Exotic huggingface dataset:
1931. aasta Hiina üleujutused

1931. aasta Hiina üleujutused (ka 1931. aasta Jangtse-Huai jõe üleujutused) toimusid 1931. aasta juunist augustini Hiinas ning mõjutasid suuremaid linnu, nagu Hankou ja Nanjing Shi. Üleujutused kulmineerusid Gaoyou järve lähedal asunud tammi purunemisega. Üleujutustes hukkunute arv pole täpselt teada. Kohe pärast üleujutusi John Lossing Bucki juhtimisel Nankingi Ülikoolis läbi viidud uuringu andmetel "uppus 150 000 inimest, mis on vähem kui neljandik kõigist üleujutuse esimese 100 päeva jooksul hukkunuist". Ametliku aruande järgi uppus 140 000 inimest ning kokku suri uppumise või näljahäda tagajärjel 2 miljonit inimest. Samas mõnede arvutuste järgi hukkus üleujutuste tagajärjel kuni 4 miljonit inimest. Hsu, Immanuel C. Y. (1990). The Rise of Modern China (4 ed.). New York: Oxford University Press. Lk 546–547. "The 1931 Central China Flood" DisasterHistory.Org (English and Chinese Versions) "An Analysis of Flood and Social Risks Based on the 1931 Changjiang & Huai River Flood During the Republic of China". ILIB.cn. "Extremely heavy meiyu over the Yangtze and Huaihe vaneies in 1931" 1931年江淮异常梅雨 (in Chinese). CQVIP.com.
Muutumatu tähistaja

Muutumatu tähistaja on Jean-François Lyotard`i mudelis kultuuri pärisnimi, mida laps või sisserändaja peab selgeks õppima, nt kangelased, kohad, aastaarvud, mõõdu-, ruumi- ja aja vahetusväärtuse ühikud. Jäik tähistaja Tühi tähistaja Jean-François Lyotard, Postmodernsusest lastele, 2014:58, 73
Ultraheli

Ultraheli on heli, mille sagedus on üle 20 000 Hz. Kui keskmise inimese kuuldetaju (kõrvade ehitus) ei ole ultrahelide suhtes piisava tundlikkusega, siis leidub palju looma liike kelle kõrva ehitus lubab neil ultraheli kuulda. Lähedasemad näited on: koer – tajub keskmiselt helisid kuni 60 000 Hz; nahkhiir – nahkhiir kasutab ultraheli ümbruses orienteerumiseks. Tehnilises diagnostikas kasutatakse ultraheli detailide ja konstruktsioonide seisundi kontrollimiseks ja varjatud defektide leidmiseks. Meditsiinilises diagnostikas kasutatakse ultraheli inimkeha sisemuse visualiseerimiseks (piltdiagnostikaks) sealt sondeerimisel tagasipeegelduvate kajade alusel ning selles toimuvate protsesside mõõtmiseks (näiteks vere voolukiiruse mõõtmiseks Doppleri efekti suuruse põhjal). Ultraheli kasutatakse ka kirurgias. Esemete pesemisel. Ultraheliga pesemine tagab esemete, näiteks laborinõude, kõrge puhtusastme. Infraheli Ultrahelipuhastus Sonokeemia Me peame rääkima ultrahelist... (ehk kuidas laiskus fakte loob) ERR 22.01.2016 Ultraheliravi FTkabinet
Suuroja (Tori)

Suuroja on oja Eestis Tori vallas, Pärnu jõe lisaoja. Suuroja lähe on Tori alevikus ja suue Pärnu jõkke Vainu külas. Oja pikkus on 16,5 km ja valgala suurus 36 km². Suuroja keskkonnaportaalis Suuroja Eesti looduse infosüsteemis
Suuroja

Suuroja on mitme Eestis asuva oja nimi: Suuroja Kuusalu vallas Suuroja Tori vallas Suuroja Võru maakonnas
Ridalepa oja

Ridalepa oja (ka Ridalepa jõgi) on oja Eestis Pärnu maakonnas, Audru jõe lisaoja. Ridalepa oja lähe asub Pitsalu külas ja suue Audru jõkke Ridalepa külas. Oja pikkus on 13 km ja valgala suurus 69,6 km². Ridalepa oja keskkonnaportaalis Ridalepa oja Eesti looduse infosüsteemis
Oara oja

Oara oja (ka Oara jõgi) on oja Eestis Pärnu maakonnas, Audru jõe lisaoja. Oara oja lähe asub Nedrema külas ja suue Audru jõkke Oara külas. Oja pikkus on 21,7 km ja valgala suurus 89,7 km². Oara oja keskkonnaportaalis Oara oja Eesti looduse infosüsteemis
Ostrakism

Ostrakism (ehk killukohus; kreeka keeles ὀστρακισμός, ostrakismos) oli savinõukildudega toimetatud rahvahääletus muistses Ateenas poliitiliselt kahtlaste kodanike kuni kümneks aastaks pagendamiseks. Kuigi mõnes kaasuses väljendus selgelt rahva viha konkreetse kodaniku vastu, oli killukohus tavaliselt ennetav meede. Ostrakismi kasutati võimaliku riigivaenlase või türanni kõrvaldamiseks. Tühistamiskultuur Põlgus Makartism Petalism Sotsiaalne kontroll Nõiajaht https://sonaveeb.ee/search/unif/dlall/dsall/killukohus/1[alaline kõdulink]
Sindi oja

Sindi oja ehk Türgi oja (ka Sinioja) on oja Eestis Pärnu omavalitsusüksuses, Pärnu jõe lisaoja. Sindi oja lähe asub Seljametsa külas ja suue Pärnu jõkke Tammiste külas. Oja läbib Türgi paisjärve. Oja pikkus on 6,6 km ja valgala suurus 19 km². Sindi oja keskkonnaportaalis Sindi oja Eesti looduse infosüsteemis
Hauskirchen

Hauskirchen on vald (Gemeinde) Austrias Alam-Austria liidumaal Gänserndorfi ringkonnas. Hauskirchen asub Alam-Austria Weinvierteli piirkonna kirdeosas, 15 km Mistelbachist idas. Läbi valla voolab Zaya jõgi. Vaid u. 3,95 % valla territooriumist on kaetud metsaga. Varajased kirjalikud ülestähendused räägivad kiriku ehitamisest ja koguduse rajamisest 1150. aastal Hugo von Liechtensteini poolt. 1723. aastal ostis Ballyane'i parun Dermot Kavanagh († 1739) vürst Joseph von Liechtensteinilt Hauskircheni mõisa. Iiri sõjaväelise diasporaa osana teenis ta keiserlikus armees ning keiserliku ja kuningliku kammerhärrana, tõustes lõpuks feldmarssal-leitnandi auastmele. Kavanagh'd ja tema abikaasat Felicitast mälestatakse Hauskirchenis seinatahvliga Püha Laurentiuse kihelkonnakirikus. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sinihabe

"Sinihabe" (prantsuse keeles Barbe bleue) on prantsuse rahvajutt. Selle kõige levinuma säilinud versiooni pani kirja Charles Perrault ning see ilmus 1697. aastas Pariisis kogumikus "Histoires ou contes du temps passé". Rahvajutu peategelased on mitu oma abikaasat tapnud jõukas mees ning tema uus naine, kes üritab surmast pääseda. "Sinihabemele" sarnane on nt saksa muinasjutt "Röövelpeigmees". Muinasjutu järgi on "sinihabeme" ülekantud tähendus "naisi ahistavalt ja vaimse vägivallaga kohtlev mees". Kuidas Vanapagan abiellus kolme õega "Charles Perrault (1628–1703)". CLPAV. "Bluebeard, The Robber Bridegroom, and Ditcher's Bird". JML: Grimm to Disney. 8. november 2015. "The White Dove: A French Bluebeard". Tales of Faerie. 15. jaanuar 2012. Apostolidès, Jean-Marie (1991). "Des Choses cachées dans le château de Barbe bleue". Merveilles & Contes. 5 (2): 179–199. JSTOR 41390294. Barzilai, Shuli. Tales of Bluebeard and His Wives from Late Antiquity to Postmodern Times. London: Routledge, 2009. Print. da Silva, Francisco Vaz (2010). "Review of Tales of Bluebeard and His Wives from Late Antiquity to Postmodern Times". Marvels & Tales. 24 (2): 358–360. JSTOR 41388968. Estés, Clarissa P. (1992). Women Who Run with the Wolves: Myths and Stories of the Wild Woman Archetype. New York: Random House, Inc. Hermansson, Casie E. (2009). Bluebeard: A Reader's Guide to the English Tradition. Jackson, Mississippi: University Press of Mississippi. Loo, Oliver (2014). The Original 1812 Grimm Fairy Tales Kinder- und Hausmärchen Children's and Household Tales. Lovell-Smith, Rose (2002). "Anti-Housewives and Ogres' Housekeepers: The Roles of Bluebeard's Female Helper". Folklore. 113 (2): 197–214. DOI:10.1080/0015587022000015329. JSTOR 1260676. S2CID 162367867. Lurie, Alison (2005). "One Bad Husband: What the 'Bluebeard' story tells us about marriage". The American Scholar. 74 (1): 129–132. JSTOR 41221385. Ruddick, Nicholas (2004). "'Not So Very Blue, after All': Resisting the Temptation to Correct Charles Perrault's 'Bluebeard'". Journal of the Fantastic in the Arts. 15 (4 (60)): 346–357. JSTOR 43308720. Sumpter, Caroline (2012). "Tales of Bluebeard and his Wives from Late Antiquity to Postmodern Times, by Shuli Barzilai". Victorian Studies. 55 (1): 160–162. DOI:10.2979/victorianstudies.55.1.160. JSTOR 10.2979/victorianstudies.55.1.160. S2CID 144301925. Tatar, Maria (2004). Secrets Beyond the Door: The Story of Bluebeard and His Wives. Princeton / Oxford, Princeton University Press. Vizetelly, Ernest Alfred (1902). Bluebeard: An Account of Comorre the Cursed and Gilles de Rais, with Summaries of Various Tales and Traditions; Chatto & Windus; Westminster, England. SurLaLune Fairy Tale Pages: Heidi Anne Heiner, "The Annotated Bluebeard" Variandid "Bluebeard and the Bloody Chamber", Terri Windling La Barbe bleue, heliversioon
Hohenau an der March

Hohenau an der March on vald (Marktgemeinde) Austrias Alam-Austria liidumaal Gänserndorfi ringkonnas, Viini ning Tšehhi ja Slovakkia piiride lähedal. Vald asub Morava (saksa: March) jõe ääres. See asub Alam-Austria Weinvierteli piirkonnas. Vaid u. 6,18 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hohenruppersdorf

Hohenruppersdorf on vald (Marktgemeinde) Austrias Alam-Austria liidumaal Gänserndorfi ringkonnas. Hohenruppersdorf asub Alam-Austria Weinvierteli piirkonna idaosa kõrgendikul, u. 3 km Bad Pirawarthist ja Gaweinstalist idas. U. 30 % valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Jedenspeigen

Jedenspeigen on vald (Marktgemeinde) Austrias Alam-Austria liidumaal Gänserndorfi ringkonnas. Jedenspeigen asub Alam-Austria Weinvierteli piirkonnas. Vaid u. 8,07 % valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
Paavst Johannes Paulus II atentaat

See artikkel räägib 13. mail 1981 toimunud tulistamisest. Teiste atentaatide kohta vaata artiklit Johannes Paulus II atentaadid. Paavst Johannes Paulus II atentaat toimus 13. mail 1981 kui Mehmet Ali Ağca tulistas Vatikani Püha Peetruse väljakul paavst Johannes Paulus II-t. Paavst sai kahest kuulitabamusest raskelt viga kuulitabamust ning kaotas palju verd, Ağca peeti sündmuskohal kinni ja talle määrati hiljem Itaalia kohtus eluaegne vanglakaristus. Paavst andis Agcale tapmiskatse andeks. Juunis 2000 andis Itaalia president Carlo Azeglio Ciampi Agcale paavsti palvel armu ning saatis ta riigist välja Türki. Agca hakkas 2007. aastal katoliiklaseks. Juan María Fernández y Krohn Bojinka vandenõu "Man who shot pope mourning his death, lawyer says". NBC News. 4. aprill 2005. Vaadatud 20. jaanuaril 2013. Records of the RFE Rome Bureau on Antonov trial (boxes 16–19), Blinken Open Society Archives
Uruste oja

Uruste oja (ka Uruste jõgi) on oja Eestis Pärnu omavalitsusüksuses, Audru jõe lisaoja. Uruste oja lähe asub Soomra külas ja suue Audru jõkke Audru alevikus. Oja läbib Uue-Keskuse paisjärve. Oja pikkus on 23,9 km ja valgala suurus 84,3 km². Uruste oja keskkonnaportaalis Uruste oja Eesti looduse infosüsteemis
Lainepind

Lainepind ehk lainefront on pind, millel kõik keskkonna punktid võnguvad ühes ja samas lainefaasis.
Peter Ludwig Berger

Peter Ludwig Berger (17. märts 1929 Viin – 27. juuni 2017 Brooklin, Massachusetts) oli USA sotsioloog. Tema kuulsaim teos on koos Thomas Luckmanniga kirjutatud raamat "Reaalsuse sotsiaalne konstruktsioon: traktaat teadmiste sotsioloogiast" ("The Social Construction of Reality: A Treatise in the Sociology of Knowledge"; 1966).
Soldier Hollow

Soldier Hollow on murdmaasuusatamise paik, mis asub samanimelise oru suudmes, umbes 85 km Salt Lake Cityst kagus Wasatchi mäestiku looduspargis Wasatchi maakonna loodeosas Utah' osariigis Ameerika Ühendriikides. Koht loodi 2002. aasta taliolümpiamängude jaoks ning mängude ajal toimus seal laskesuusatamine, murdmaasuusatamine ja kahevõistluse alade murdmaasuusatamise osa. Alates olümpiamängude korraldamisest on see saanud murdmaasuusatamise, tuubisõidu (meelelahutuslik tegevus, mille käigus inimene sõidab sisekummi peal kas vees, lumes või õhus) ja räätsadega sõitmise kohaks, kus saab suvel mägirattaga sõita ja golfi mängida. 1. mail 2016 läks toimumiskoha haldamise leping Soldier Hollow Legacy Foundationilt üle Utah Olympic Legacy Foundationile, mis omab ja haldab olümpia- ja paraolümpiamängude pärandit mujal osariigis. Soldier Hollow asub 1961. aastal loodud 8738 ha looduspargi Wasatch Mountain State Parki kaguosas, millest 1968. aastal sai rahvuspark. Koht on saanud nime oru järgi, mille suudmes see asub. Enne rahvuspargina kaitse alla võtmist kasutati pargi teatud asukohti põlluharimiseks ja karjatamiseks, samas kui suurt osa ülejäänud osast kasutati kohalike poolt meelelahutuseks. 20. sajandi viimasel veerandil olid rahvuspargi teenuse poole pöördunud eraarendajad, kes lootsid ehitada parki luksushotelle, golfiväljakuid ja muid vaatamisväärsusi, kuid ükski neist plaanidest (välja arvatud golfiväljak) ei teostunud. Spordipaigast veidi põhja pool (West Soldier Hollow Lane'i põhjaküljele) ehitatud 36-rajaline Soldier Hollow' golfiväljak valmis 2004. aasta juulis ja täiendas 36-rajalist Wasatch Mountaini golfiväljakut (asub kaugemal põhja pool loodusparki). Soldier Hollow' toimumispaik oli üks kolmest, mille ehitas ja kujundas Salt Lake'i korralduskomitee (SLOC) spetsiaalselt 2002. aasta taliolümpiamängude jaoks; teised on Utah' olümpiapark ja Utah' olümpiaovaal. SLOC valis 1997. aasta oktoobris olümpiapaigaks Soldier Hollow' asukoha mitme muu võimaliku koha asemel, sealhulgas Sherwood Hillsis Logani lähedal Utah' osariigis. Eeltööd algasid varsti pärast toimumiskoha valimist, kuid suuremad ehitustööd algasid alles 1999. aastal. Tööd toimumiskohas olid piisavalt lõpetatud (80% valmis), et korraldada esimene suursündmus, USA murdmaasuusatamise meistrivõistlused, algusega 8. jaanuaril 2000. Peahoone ehitus algas 5. juulil 2000 toimunud nurgakivi paneku tseremooniaga. Tribüün ja peahoone valmisid 2000. aasta detsembris ja pühitseti 5. jaanuaril 2001. Koha ehitamine läks SLOC-le maksma 22 miljonit dollarit (vastab 35,7 miljonile dollarile 2022. aastal). Koduleht
Kihnu Maalambakasvatajate Selts

MTÜ Kihnu Maalambakasvatajate Selts (KMKS) on aretusühing, mis korraldab kihnu maalamba ametlikku säilitus- ja aretustegevust Eestis. KMKS peab kihnu maalamba tõuraamatut, viib läbi jõudluskontrolli, tegeleb teadusuuringute, ametliku tõu statistika ning analüüsiga. KMKS hoiab elus traditsioonilist saaduste kasutamist, korraldades erinevaid koolitusi ning esindab puhtatõulise kihnu maalamba kasvatajaid. KMKS on registreeritud ja juhatus ning tõukomisjon tegutsevad Kihnu kultuuriruumis, Kihnu sõsarsaarel, looduskaitsealusel Manija väikesaarel, Saaresüdame kihnu maalamba kompetentsikeskuses. Seltsi president on Anneli Ärmpalu-Idvand, kes lisaks seltsi tegevuste juhtimisele, praktiseerib loomaarstina ja omab kõige esimest, 2001. aastal loodud kihnu maalamba säilituskarja. Tema koostatud on ametlik kihnu maalamba tõukirjeldus. KMKS on alates 2023. aastast Eesti Tõuloomakasvatuse Liidu (ETLL) liige. ETLL ajakirjas "Tõuloomakasvatus" on ilmunud mitmed Anneli Ärmpalu-Idvandi artiklid kihnu maalamba teemal (vt Kirjandus). 2001 - Anneli Ärmpalu-Idvandi initsiatiivil hakatakse looma säilituskarju ja alustatakse teadlikult kihnu maalamba säilitamisega. 2007 - MTÜ Kihnu Maalambakasvatajate Seltsi asutamine. 2016 - Kihnu maalammas tunnustatakse iseseisvaks tõuks ja MTÜ Kihnu Maalambakasvatajate Selts tõuaretusorganisatsiooniks, millel on õigus tegeleda tõuraamatupidamise ja jõudluskontrolliga. 2019 - Kihnu maalammas kantakse KMKS taotluse alusel ohustatud tõugude nimekirja. 2023 - MTÜ Kihnu Maalambakasvatajate Seltsist saab Eesti Tõuloomakasvatajate Liidu (ETLL) liige. Tänu Kihnu saare eraldatusele ja konservatiivsetele kultuuritavadele, pikaaegsetele teadusuuringutele ja kaks aastakümmet väldanud säilitustööle, on kihnu maalammas säilinud ja tänaseks võetud riikliku kaitse alla. Rannamäe, Eve; Saarma, Urmas; Ärmpalu-Idvand, Anneli; Teasdale, Matthew D.; Speller, Camilla (15. oktoober 2020). "Retroviral analysis reveals the ancient origin of Kihnu native sheep in Estonia: implications for breed conservation". Scientific Reports (inglise). 10 (1): 17340. DOI:10.1038/s41598-020-74415-z. ISSN 2045-2322. Ärmpalu-Idvand, Anneli. "Kihnu maalamba saadused – Kihnu Maalambakasvatajate Selts". Vaadatud 12. novembril 2023. Ärmpalu-Idvand, Anneli. "KMKS jõudluskontrollialused kihnu maalamba säilituskarjad – Kihnu Maalambakasvatajate Selts". Vaadatud 11. novembril 2023. "Avaleht". KIHNU KULTUURIRUUM. Vaadatud 11. novembril 2023. "Tõstamaa Mõis | Manija saar". Vaadatud 11. novembril 2023. "Anneli Ärmpalu-Idvand CV, ETIS". www.etis.ee. Vaadatud 14. novembril 2023. 2016-01-27_AK_maalammas.mp4 | ERR, vaadatud 11. novembril 2023 Ärmpalu-Idvand, Anneli. "Ametlik kihnu maalamba tõukirjeldus – Kihnu Maalambakasvatajate Selts". Vaadatud 12. novembril 2023. Anneli Ärmpalu-Idvand "Kihnu Maalambakasvatajate Seltsist sai ETLL liige" Tõuloomakasvatus, 3/2023 Anneli Ärmpalu-Idvand "Kihnu maalambast ja eesti maalambast teadusuuringute ja ristamiste valguses" Tõuloomakasvatus, 2/2023 Anneli Ärmpalu-Idvand. "Ohustatud tõu killustamise tagajärgede analüüs lähemas ja kaugemas vaates" Tõuloomakasvatus, 1/2024 Koduleht Seltsi FB leht Seltsi FB grupp
Lenzerheide

Lenzerheide (Romanši keels Lai) on mägikuurort Šveitsis Graubündeni kantonis Parpaner Rothorni jalamil. Küla asub Vaz/Obervazi vallas Albula ringkonnas Alvascheini alampiirkonnas. Küla asub oru laiendatud osas, mis asub põhjas asuva kantoni pealinna Churi ja Tiefencasteli vahel, millest kaugemale jäävad Julieri kuru ja St. Moritz. Kõrge org moodustab ametliku nimeta kuru, mida sageli nimetatakse Lenzerheide kuruks, mille kulminatsioonipunkt asub külast 5 km põhja pool. Lenzerheide on populaarne suusakuurordina ja tänu Heidsee järvele, mis talvel on jääs. Lenzerheide Bergbahnen [de] pakub juurdepääsu Stätzerhorni, Danise, Scalottase ja Rothorni suusapiirkondadele. Kõikidel FIS-i mäesuusatamise maailma karikasarja naistele ja meestele on mäesuusatamise FIS-i poolt heaks kiidetud nõlvad. 2013. aasta lõpus ühendati Lenzerheide suusakuurort Arosaga köisraudteega, luues uue suusakuurordi Arosa Lenzerheide. Sellest ajast alates on mõlemasse kuurordisse saadaval transpordipiletid. Kahepäevane matk ühendab Lenzerheidet veel kahe Graubündeni kuurordiga erinevates orgudes, milleks on Arosa (saab jõuda ühe päevaga) ja Davos (kahepäevane matk). 26. aprillil 2013. aastal toimus uue laskesuusatamise keskuse Lenzerheide rajamise tseremoonia, mis toimib nii laskesuusatajate ja murdmaasuusatajate treeningkeskusena kui ka rahvusvaheliste võistluste toimumispaigana. Lenzerheide on korraldanud murdmaasuusatamise Tour de Ski etappe. See võõrustas 2018. aasta UCI maastikuratta maailmameistrivõistlusi ja oli 2019. aasta UCI MTB maailma karikasarja etapi toimumiskohaks. Kõigi raskusastmetega mäesuusatamise nõlvade kogupikkus kogu Arosa Lenzerheide piirkonnas on umbes 225 km. Siin on ka suur looduslik liuväli, avalik siseujula ja 56 km murdmaasuusaradasid.
Sõrve looduskaitseala

Sõrve looduskaitseala on moodustamisel olev looduskaitseala Harju maakonnas Harku ja Saue vallas. Harku vald tegi kaitseala moodustamiseks ettepaneku 2006. aastal. Sõrve looduskaitseala moodustamine ja kaitse-eeskiri Keskkonnaamet "Harku valda võib tekkida üle 2000 hektari suurune looduskaitseala" ERR, 8. november 2023 Planeeritav Sõrve looduskaitseala Osoon, ETV (23. september 2019) "Tallinna külje all sünnib pikalt oodatud Sõrve looduskaitseala" Delfi, 7. november 2023
Üleliiduline Ametiühingute Kesknõukogu

Üleliiduline Ametiühingute Kesknõukogu (vene keeles Всесоюзный центральный совет профессиональных союзов) oli Nõukogude Liidu ametiühingute juhtorgan 1918–1990. 1933. aastal liideti Kesknõukoguga NSV Liidu Töö Rahvakomissariaadi struktuuriüksused, misjärel Üleliidulisest Ametiühingute Kesknõukogust sai sisuliselt NSV Liidu ministeerium.
Pithya

Pithya on liudikulaadsete perekond. Pithya cupressina Pithya andmebaasis eElurikkus
Gymnosporangiaceae

Gymnosporangiaceae on sugukond kandseeni. Gymnosporangium – näsarooste Gymnosporangiaceae andmebaasis eElurikkus
Näsarooste

Näsarooste (Gymnosporangium) on perekond kandseeni. Gymnosporangium clavariiforme – kadaka näsarooste Gymnosporangium cornutum – pihlaka näsarooste Gymnosporangium sabinae – pirnipuu-näsarooste Gymnosporangium tremelloides – õunapuu näsarooste Näsarooste andmebaasis eElurikkus
Lassee

Lassee on vald (Marktgemeinde) Austrias Alam-Austria liidumaal Gänserndorfi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Leopoldsdorf im Marchfeld

Leopoldsdorf im Marchfeld on vald (Marktgemeinde) Austrias Alam-Austria liidumaal Gänserndorfi ringkonnas. Leopoldsdorf im Marchfeld asub Alam-Austria Weinvierteli piirkonnas Marchfeldi keskosas. Vaid u. 6,27 % valla territooriumist on metsaga kaetud. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Loopre

Loopre on kahe Eesti küla nimi. Loopre asub Viljandi maakonnas Põhja-Sakala vallas. Loopre asub Jõgeva maakonnas Põltsamaa vallas.
Räsna oja

Räsna oja on oja Eestis, Navesti lisaoja. Räsna oja lähe asub Põltsamaa vallas Puiatu külas ja suue Navesti jõkke Põhja-Sakala vallas Loopre külas. Räsna oja pikkus on 14,8 km ja valgala suurus 48,5 km². Räsna oja keskkonnaportaalis Räsna oja Eesti looduse infosüsteemis
Tulba järv

Tulba järv (ka Tulbajärv, Tulbamäe järv, Huntjärv) on looduslik järv Eestis Rõuge vallas Kilomani külas. Järve pindala on 0,7 hektarit, keskmine sügavus 5,5 m ja suurim sügavus 15,1 m. Tulba järv keskkonnaportaalis Tulba järv Kohanimeandmebaasis Tulba järv Eesti looduse infosüsteemis
Benedikt Doll

Benedikt Doll (sündinud 24. märtsil 1990 Titisee-Neustadtis) on Saksamaa laskesuusataja. Ta võitis sprindi 2017. aasta maailmameistrivõistlustel Hochfilzenis ning võitis 2018. aasta taliolümpiamängudel Pyeongchangis jälitus- ja teatesõidus pronksmedali. Doll võitis juunioride MM-ilt neli MM-kulda teatevõistluses (2008–2011) ja ühe hõbeda eraldistardi distantsil (2011). Euroopa meistrivõistlustel on ta saavutanud kulla teatesõidus (2011) ja jälitussõidus (2013), hõbeda sprindis (2011 ja 2013), jälitussõidus (2011) ja eraldistardis (2014) ning pronksi teatesõidus (2014). 2015. aasta maailmameistrivõistlustel Kontiolahtis oli Doll sprindisõidus kümnes. 2016. aasta MM-il Oslos suusatas ta hõbeda võitnud Saksamaa teatemeeskonnas teises vahetuses ja sai eraldistardi distantsil 13. koha. 2017. aasta maailmameistrivõistlustel Hochfilzenis võitis ta sprindisõidus ilma möödalaskudega kulla, edestades Johannes Thingnes Bød 0,7 sekundiga. Ühisstardis oli ta üheksas ja jälitussõidus üheteistkümnes. 2018. aasta olümpiamängudel Pyeongchangis võitis Doll pronksi jälitussõidus, milles ta stardis sprindivõistluse järel kuuendalt kohalt. Meeste teatesõidus suusatas ta Saksamaa pronksimeeskonnas teist etapi. Ühisstardi sõidus oli ta viies. 2019. aasta maailmameistrivõistlustel Östersundis võitis ta teate- ja segateatesõidus hõbeda. Ühisstardis sai ta kaheksanda, eraldistardi distantsi kümnenda, sprindisõidu 11. ja jälitussõidu 12. koha. 2020. aasta maailmameistrivõistlustel Anterselvas suusatas ta pronksi võitnud Saksamaa teatemeeskonnas neljanda ehk viimase etapi. Ta oli eraldistardi distantsil ja ühisstardis kaheteistkümnes ning sprindisõidus neljateistkümnes. Pokljukas 2021. aasta MM-il saavutas ta eraldistardi distantsil kaheksanda koha. 2022. aasta olümpiamängudel Pekingis sai ta teatesõidus neljanda, segateatejooksus viienda, eraldistardi distantsi kuuenda, sprindis ja ühisstardigasõidus kaheksanda ning jälitussõidus 32. koha. 2023. aasta maailmameistrivõistlustel Oberhofis oli ta eraldistardi distantsil viies ja jälitussõidus viieteistkümnes. ​ Doll tegi laskesuusatamise maailma karikasarja debüüdi 2012. aastal Hantõ-Mansiiskis sprindivõistlusel, saavutades 32. koha. Nii saavutas ta kohe oma karjääri esimesed MK-punktid. Kõik laskesuusatamise maailma karikasarja etapivõidud, eraldi välja toodud individuaal- ja teatesõidus. Veerge saab sortida, klõpsates tabeli päises oleval sümbolil. Benedikt Dolli ametlik koduleht Benedikt Doll ROK-i veebilehel Benedikt Doll Olympedia.org veebilehel Benedikt Doll Saksamaa Olümpiaspordiliidu veebilehel Benedikt Doll biathlon.com.ua veebilehel
Savioja (Võru vald)

Savioja on oja Eestis Võru vallas, Piusa lisaoja. Savioja lähe on Saarõ sulg Indra külas ja suue Piusa jõkke jääb Tallikeste küla territooriumile. Savioja pikkus on 6,3 km ja valgala suurus 4,9 km². Savioja keskkonnaportaalis Savioja Eesti looduse infosüsteemis